KARAMAZOV-II-WEB	Quan ja èra a mand de gésser dera cramba deth higumeno, me n'encuedè que n'auie un d'eri darrèr dera pòrta, en tot amagar-se de jo; ère plan gran, mesurarie un arshin e miei de nautada, se non mès, damb ua coa gròssa e longa, de color ròi, qu'auie era punta hicada ena henuda dera pòrta; mès que jo non sò pèc, atau que barrè de pic, en tot balhar un còp de pòrta, e l'aganchè era coa.